דרו גודן

אנדרו מלוין "דרו" גודן (באנגלית: Andrew Melvin "Drew" Gooden; נולד ב-24 בספטמבר 1981 באוקלנד, קליפורניה) הוא כדורסלן עבר אמריקאי ששיחק בעמדות הפאוור פורוורד וסנטר.

קריירה
בסמסטר הראשון בתיכון, גודן שיחק בתיכון בלומינגטון, שבאילינוי. בסמסטר השני הוא למד בתיכון אל סריטו והוא הוביל את קבוצתו לגמר אליפות קליפורניה. בגמר הוא שיחק מול תיכון וושינגטון, שבו שיחק שחקן NBA לעתיד, ד'שון סטיבנסון. וושינגטון ניצחו את אל סריטו בתוצאה 77-71.

באוניברסיטת קנזס גודן שיחק עם ניק קוליסון וקירק היינריך. שנתו המוצלחת ביותר במכללה הייתה האחרונה, 2002, שבה הוא גם זכה בתואר שחקן השנה של אזור ה"BIG 12" על ידי איגוד מאמני הכדורסל באמריקה.

גודן נבחר בדראפט 2002 בבחירה מספר 4 על ידי הממפיס גריזליס. בעונת הרוקי שלו בממפיס קלע גודן 12.1 נקודות עם 5.8 ריבאונדים בממוצע למשחק.

באמצע העונה הועבר גודן בטרייד לאורלנדו מג'יק. באורלנדו הוא המשיך את יכולתו הטובה, כשקלע 13.6 נקודות עם 8.4 ריבאונדים. בעונתו השנייה במג'יק גודן המשיך להציג יכולת טובה, אך ממוצעיו ירדו במעט.

ב-23 ביולי 2004 גודן הועבר לקליבלנד קאבלירס ביחד עם אנדרסון ורז'או וסטיבן האנטר תמורה לטוני באטי ולשתי בחירות דראפט בסיבוב השני שעברו לאורלנדו. בקליבלנד ביסס את מעמדו כפותח קבוע בחמישייה. עונתו המוצלחת ביותר בקאבס הייתה הראשונה, בה הוא שיחק בכל המשחקים בעונה, וקלע 14.4 נקודות עם 9.2 ריבאונדים. בשלוש עונותיו ההבאות שלו בקאבס הוא שמר על אותה יכולת, אך כמו באורלנדו ממוצעיו ירדו במעט, יחסית לעונתו הראשונה.

ב-21 בפברואר 2008 גודן הועבר לשיקגו בולס ביחד עם לארי יוז, סדריק סימונס ושאנון בראון בטרייד משולש שכלל 11 שחקנים וגם את סיאטל סופרסוניקס. בעונתו הראשונה בבולס הוא קלע ממוצע של 14 נקודות, ושיא ממוצע של דקות, 31 במשחק.

ב-18 בפברואר 2009 גודן הועבר לסקרמנטו קינגס בטרייד ביחד עם אנדרס נוצ'יוני וסדריק סימונס. בקינגס הספיק גודן לשחק משחק אחד בלבד, בו השיג "ממוצעי" קריירה באסיסטים, ריבאונדים, אחוזים מהעונשין ואחוזים מהשדה.

ב-1 במרץ גודן ביטל את חוזהו בקינגס, והפך לשחקן חופשי. ארבעה ימים מאוחר יותר חתם על חוזה בסן אנטוניו ספרס עד לסיום העונה. בסן אנטוניו ירדה יכולתו, והוא הציג את ממוצע הריבאונדים הנמוך ביותר שלו בקריירה, ולראשונה בקריירה ממוצע הנקודות שלו היה מתחת ל-10.

ב-30 ביולי חתם גודן על חוזה בדאלאס מאבריקס. גודן לא מצא את עצמו בקבוצת הכוכבים של דאלאס (שכללה אז את ג'ייסון קיד, דירק נוביצקי, שון מריון, וג'ייסון טרי), והוא קלע את ממוצע הנקודות הנמוך ביותר בקריירה שלו, 8.9.

ב-13 בפברואר 2010 גודן הועבר בטרייד לוושינגטון ויזארדס ביחד עם ג'וש הווארד, ג'יימס סינגלטון וקווינטון רוס תמורה לקארון באטלר, ברנדון הייווד וד'שון סטיבנסון שעברו לדאלאס מאבריקס. גודן לא שיחק בוויזארדס מפני שארבעה ימים אחרי הטרייד הראשון, הוא הועבר עוד פעם בטרייד, הפעם ללוס אנג'לס קליפרס. הטרייד היה משולש, וכלל חוץ מאת וושינגטון והקליפרס גם את קליבלנד קאבלירס. בקליפרס גודן חזר ליכולת טובה וקלע 14.8 נקודות בממוצע למשחק, הממוצע הגבוה בקריירה שלו.

ב-1 ביולי 2010 גודן חתם במילווקי באקס על חוזה של חמש שנים, שבהן הוא ירוויח 32 מיליון דולר.

סטטיסטיקה ב-NBA
בעונה הסדירה
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ממפיס  51  29  26.1  0.443  0.304  0.697  5.8  1.2  0.8  0.4  12.1 אורלנדו  19  18  28.6  0.498  0.000  0.738  8.4  1.1  0.8  0.7  13.6   אורלנדו  79  17  27.0  0.445  0.214  0.637  6.5  1.1  0.8  0.9  11.6   קליבלנד  82  80  30.8  0.492  0.179  0.810  9.2  1.6  0.9  0.9  14.4   קליבלנד  79  79  27.5  0.512  0.333  0.682  8.4  0.7  0.7  0.6  10.7   קליבלנד  80  80  28.0  0.473  0.167  0.714  8.5  1.1  0.9  0.3  11.1  קליבלנד  51  51  30.7  0.444  0.000  0.728  8.3  1.0  0.7  0.6  11.3 שיקגו  18  14  31.0  0.461  0.000  0.813  9.3  1.7  0.7  1.3  14.0  שיקגו  31  27  29.6  0.457  0.000  0.866  8.6  1.4  0.8  0.4  13.1 סקרמנטו  1  0  26.0  0.556  0.000  1.000  13.0  2.0  0.0  0.0  12.0 סן אנטוניו  19  1  16.8  0.490  0.000  0.789  4.4  0.2  0.2  0.2  9.8  דאלאס  46  11  22.4  0.467  0.167  0.809  6.9  0.6  0.6  1.1  8.9 קליפרס  24  22  30.2  0.492  0.000  0.921  9.4  0.9  0.6  0.3  14.8   מילווקי  35  18  24.6  0.431  0.150  0.794  6.8  1.3  0.6  0.5  11.3   מילווקי  56  46  26.2  0.437  0.291  0.846  6.5  2.6  0.8  0.6 13.7   מילווקי  16  0  9.4  0.328  0.200  0.688  1.9  0.4  0.3  0.4  3.3   וושינגטון  22  0  18.0 0.531  0.412  0.889  5.2  0.7  0.5  0.3  8.3   וושינגטון  51  7  16.9  0.399  0.390  0.773  4.4  1.0  0.4  0.2  5.4   וושינגטון  30  0  10.2  0.320  0.171  0.643  2.8  0.4  0.3  0.4  2.7 קריירה    790  500  25.5  0.462  0.257  0.760  7.1  1.1  0.7  0.6  11.0

בפלייאוף
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות   אורלנדו  7  7  33.4  0.400  0.000  0.722  12.7  0.6  0.4  0.9  14.0   קליבלנד  13  13  21.7  0.529  0.000  0.944  7.5  0.6  0.2  0.2  8.2   קליבלנד  20  20  30.3  0.493  0.000  0.769  8.0  1.0  0.5  0.4  11.4   סן אנטוניו  4  0  17.8  0.333  0.000  1.000  3.8  0.3  0.2  0.2  7.3   וושינגטון  10  0  14.6  0.368  0.000  0.750  4.3  0.4  0.3  0.4  3.4    וושינגטון  10  0  17.8  0.377  0.462  0.769  5.5  0.8  0.2  1.0  6.8 קריירה    64  40  23.7  0.449  0.324  0.973  7.2  0.7  0.3  0.5  8.8

חייו האישיים
גודן הוא חצי פיני. אביו, אנדרו גודן שהיה כדורסלן מקצוען פגש את אשתו בעת ששיחק בליגה הפינית. אחרי שהוריו של גודן התגרשו הוא נשאר בקליפורניה ביחד עם אביו. גודן אוהב לנגן על פסנתר.

קישורים חיצוניים

 דף השחקן באתר ה-NBA
 דף השחקן באתר ESPN

קטגוריה:אמריקאים ילידי קליפורניה
קטגוריה:אוקלנד (קליפורניה): אישים
קטגוריה:כדורסלני ממפיס גריזליס
קטגוריה:כדורסלני אורלנדו מג'יק
קטגוריה:כדורסלני קליבלנד קאבלירס
קטגוריה:כדורסלני שיקגו בולס
קטגוריה:כדורסלני סקרמנטו קינגס
קטגוריה:כדורסלני סן אנטוניו ספרס
קטגוריה:כדורסלני דאלאס מאבריקס
קטגוריה:כדורסלני לוס אנג'לס קליפרס
קטגוריה:כדורסלני מילווקי באקס
קטגוריה:כדורסלני אוניברסיטת קנזס
קטגוריה:כדורסלני וושינגטון ויזארדס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של ממפיס גריזליס
קטגוריה:כדורסלני ליגת ה-BIG3
קטגוריה:קליפורניה: כדורסלנים
קטגוריה:אמריקאים שנולדו ב-1981